Prípor (vrch v Malej Fatre)

Prípor (Malá Fatra - Martinské hole, Letná turistická mapa 1:50 000, Vojenský kartografický ústav, š.p., Harmanec, 2000) je vrch v južnej časti Malej Fatry, krajinnom celku Fatransko-tatranskej oblasti. Leží nad obcou Rajecká Lesná, približne  juhovýchodne od Rajca.

 Poloha 
Nachádza sa v južnej polovici Malej Fatry, v geomorfologickom podcelku Lúčanská Fatra a jej časti Kýčery. Vrch leží v Žilinskom kraji, v okrese Žilina a na katastrálnom území obce Rajecká Lesná.In: Názvy vrchov, dolín, priesmykov a sediel. Bratislava: Úrad geodézie, kartografie a katastra SR, dostupné v archíve. Najbližším sídlom je južným smerom situované Vrícko, západne sa nachádza Fačkov, severozápadne Rajecká Lesná a Ďurčiná a východne Valča a Kláštor pod Znievom.

 Opis 
Prípor leží v krátkej rázsoche, vybiehajúcej západným smerom z hlavného hrebeňa Lúčanskej Fatry, medzi Skalkami () a Jankovou (). Vypína sa nad hornou časťou Rajeckolesnianskej doliny, pričom severným smerom sa nachádza dolinka Andrisková, západne dolina Čierne. Nimi voda z tunajších svahov odteká do Lesnianky a následne Rajčanky v povodí Váhu. Na vrchol nevedie značená turistická trasa.

Západným smerom sa nachádza Kukla (), Čelo (), Kýčera (), Ostrá skala (), Kľak () a Kútik (), južným Partizán (), Skalky (), Dutá skala () a Chlieviská (), východným Zniev (), Kýčera (), Janková () a Javorina () a severným Hnilická Kýčera (), Úplaz (), Rajecká skala (), Kýčera () a Jablonská ().

 Výhľady 
Vrchol pokrýva lesný porast, ktorý neumožňuje výhľad. Z vhodných miest je však kvôli polohe a výške možné pozorovať najmä okolité vrcholy Malej Fatry a časť Súľovských vrchov.

 Prístup 
Na vrchol nevedie značená turistická trasa, preto prístup vedie lesnými chodníkmi z Rajeckolesnianskej doliny, resp. odbočením z  červeno značenej hrebeňovky.

 Referencie 

 Pozri aj 
 Lúčanská Fatra
 Kýčery
 Zoznam vrcholov v Malej Fatre

 Externé odkazy 
 Poloha na turistickej mape

Kategória:Tisícovky na Slovensku
Kategória:Vrchy v Malej Fatre
Kategória:Vrchy v okrese Žilina
Kategória:Rajecká Lesná
Kategória:Vrchy v Lúčanskej Fatre